Prof. dr Veljko Ikanović je doktor pravnih nauka. Od 2016. godine u zvanju je vanrednog profesora na užoj naučnoj oblasti Krivično pravo i krivično procesno pravo.

Završio je Gimnaziju u Doboju 1976. godine, diplomirao na Pravnom fakultetu u Banjoj Luci 1980. godine, magistrirao je na istom fakultetu 2005. godine, a doktorirao na Pravnom fakultetu u Nišu 2010. godine na temu "Odgovornost pravnih lica za krivična djela".

Nakon pripravničkog staža u Opštinskom sudu u Derventi u oktobru 1982. godine u Sarajevu je položio pravosudni ispit, potom obavljao funkcije sudije, javnog tužioca i predsjednika suda, a od 2003. godine je na funkciji sudije Vrhovnog suda Republike Srpske.